De 10

**De 10**, **Kartellerne** el. **de Store Familier** er en fællesbetegnelse for bystaten Marienburgs ti rigeste og mægtigste købmandshuse, der alle har sæder i Direktoratet og Børsens bestyrelse, hvilket giver dem nær komplet magt over byen.

## Historie

Længe før Kejser Magnus sejrede i Apokalypsen, genforenede Imperiet og indledte den 5. Alder, var købmænd, søherrerne og skibsejere allerede blevet Marienburgs virkelige herskere. Efter at de havde hjulpet Hertug Jochem van Hoensbroeck i hans modstand mod den bretonnianske besættelsesmagt i 762 4E, krævede de en del af magten. De fik, hvad de bad om, hvilket indledte Marienburgs demokratiske tradition. Over tid akkumulerede de mere og mere magt, rigdom og indflydelse: Først var hertugen i så stor gæld til dem at de ikke kunne gøre meget uden deres samtykke, dernæst gjorde Kejser Magnus dem til herrer over republikken Westerland i 2 5E og endelig bad de i 149 5E Imperiet om at "kysse deres kaosmåne", hvorefter de gennem en grotesk stor bestikkelse af den bundkorrupte Kejser Dietrich 3. erklærede deres uafhængighed. Da den frie bystat Marienburg var en realitet, havde de største blandt dem allerede konsolideret sig og blev kendt som 'Kartellerne', 'de Store Familier' eller blot 'de 10'.

## De 10 i praksis

Der er kun ét kriterie, der afgør medlemsskabet af denne eksklusive klub - rigdom. Mens Marienburg har flere hundrede merkantile spillere er det kun de 10 rigeste, der kan få de eftertragtede sæder i Direktoratet og adgang til Børsens bestyrelsesrum. Der er intet bestemt mål for denne rigdom - de eksisterende Direktorer og andre kyndige iagttagere bemærker blot, at mens ét hus er i voldsom tilbagegang er et andet på vej op (og arbejder måske endda for at undergrave førstnævnte, hvilket er helt i orden så længe hverken er for åbenlyst eller voldeligt). Når udfordreren har udvist tilstrækkelig viljestyrke, forretningskyndighed og villighed til at spille efter spillets regler, vil det svindende hus stemmes ud ved næste valg i Burgerhofen og det nye hus vil stemmes ind og måske endda overtage taberens palæ, oversøiske interesser og private milits.

En plads blandt de 10 betyder imidlertid ikke, at alt er fred og harmoni blandt eliten. Hvert hus har deres egne interesser og konkurrencen efter mere rigdom og magt er indædt og ofte voldelig. Selvom de anerkender behovet for fred og stabilitet i Marienburg, bruger husene store summer på spionage af rivaliserende karteller, hyrer kriminelle til sabotage og indbrud og sender nogle gange endda pirater og fribyttere efter hinandens handelsflåder. Snigmord er ikke ukendte, men så ekstreme tiltag begrænser sig som regel til mindre højtplacerede personer - Direktorerne er tilbageholdende med at sende snigmordere efter hinanden, da de frygter at starte en tendens af vendettaer, der i Tilea har været med til at destabilisere det politiske system.

Men man bør dog ikke antage, at de Store Huse er i en konstant tilstand af indbyrdes krig - langt fra. Mens individer og selv hele Huse kommer og går, eksisterer deres fælles instinkter som gruppe stadig. De er forretningsmænd og det fordi at de har evnen til at se gensidige behov og indgå aftaler at de har været i stand til at beholde grebet om magten. Med ægteskaber på kryds og tværs og generøse protektion af de, der er loyale til dem, har de opbygget et spind af forbindelse og forpligtelser, der giver mange i Marienburg en interesse i at bevare tingene som de er. Og selvom andre direktorer, mindre købmandshuse, magtfulde lav og selv elverne kræver deres del af kagen, er det de 10, der bevarer deres greb om pengepungen, hvilket de har gjort siden det skæbnesvangre møde med Kejser Magnus for længe siden.

## Nuværende dominerende købmandshuse

Marienburgs 10 største købmandshuse er i skrivende stund følgende:

* Huset van de Kuijpers
* Huset van Haagen
* Huset de Roelef
* Huset Fooger
* Huset van Onderzoeker
* Huset van Raemerswijk
* Huset van Scheldt
* Huset van den Nijmenk
* Huset Rothemuur
* Huset den Euwe